钦定古今图书集成/明伦汇编/官常典/第361卷 > 《赠韦侍御》前人
## 钦定古今图书集成/明伦汇编/官常典/第361卷 > 《赠韦侍御》前人

《太华生长松》，亭亭凌霜雪。天与百尺高，岂为微飙折。
桃李卖阳艳，路人行且迷。春光拂地尽，碧叶成黄泥。
愿君学长松，慎勿作桃李。受屈不改心，然后知君子。

其二

见君《乘骢马》，知上太行道。此地果摧轮，全身以为宝。
我如丰年玉，弃置秋田草。但勗冰壶心，无为叹衰老。